
	Informatīvais ziņojums
Par publisko pakalpojumu un institucionālās sistēmas pilnveidi ar mērķi stiprināt valsts valodas lietojumu
	Iebildums
Ņemot vērā to, ka Eiropas Savienības fondu finansējuma piešķiršana un atbalsta kritēriju izstrāde tiek nodrošināta atbilstoši Eiropas Savienības fondu vadības un kontroles sistēmas prasībām, tai skaitā Eiropas Savienības līmeņa dokumenti nosaka arī izmaksu attiecināmības nosacījumus, attiecīgi finansējuma piešķiršana tiek nodrošināta, ievērojot ES fondu īstenošanas principus, īstenojot projektu konkursus, kā ietvaros tiek izstrādāti projektu iesniegumu atlases kritēriji, īstenota projektu iesniegumu atlase un piešķirts finansējums, tostarp projektu konkursu nosacījumos nosakot arī mērķa grupu, lūdzam precizēt informatīvajā ziņojumā sniegto informāciju, un konkrēti:
1. skaidrot informatīvā ziņojuma sadaļas “4.1. Pieaugušo prasmju pārvaldības platforma STARS vienotai latviešu valodas mācību procesa pieaugušajiem īstenošanai” 12.lpp.  sniegto informāciju, kas paredz, ka IMK sistēmā tiks nodrošināta finansējuma pārvaldība ‒ finansējuma sadale atbilstoši mērķauditorijai, resp., mācību apmaksa atbilstoši izstrādātajiem kritērijiem; atbalsta kritēriju noteikšana ‒ kritēriju izstrāde un finansējuma piešķiršana, nodrošinot līdzekļu izmantojumu atbilstoši finansēšanas programmas mērķim, precīzi definējot:
1.1. kas ir domāts ar finansējuma sadales funkciju un atbalsta kritēriju noteikšanas funkciju;
1.2. kas domāts ar pielikumā “1. Pieaugušo prasmju pārvaldības platforma STARS: latviešu valodas apguves nodrošinājuma pilna cikla modulis” norādītajām fona darbībām, kas ietver projektu uzraudzības funkciju, ņemot vērā to, ka šādas funkcijas nodrošināšana jau ir paredzēta fondu vadības informācijas sistēmas ietvaros, ko Patvēruma, migrācijas un integrācijas fonda ietvaros, plāno attīstīt Iekšlietu ministrija.

2. Lūdzam skaidrot informatīvā ziņojuma 13.lpp norādīto, ka integrācijas datu apmaiņas nodrošināšanai ar esošajiem reģistriem un sistēmām (piem., SIF un NVA datubāzi, VIIS, VPS, PMLP) un 14.lpp norādīto, ka Latviešu valodas aģentūra veiktu latviešu valodas apguves sistēmas administrēšanu, resp., koordinēs saziņu ar finanšu programmu īstenotājiem un veiks pakalpojumu sniedzēju atlasi atbilstoši izstrādātiem vienotiem kritērijiem, un konkrēti:
2.1. kas domāts ar pakalpojumu sniedzēju atlasi, ja ES fondu ietvaros pakalpojumu sniedzēji tiek atlasīti projektu iesniegumu atlases ietvaros;
2.2. vai jaunā pieeja paredz, ka Patvēruma, migrācijas un integrācijas fonda latviešu valodas kursus STARS turpmāk reģistrēs Sabiedrības integrācijas fonds, nodrošinot informācijas apmaiņu, vai to pilnībā nodrošinās Latviešu valodas aģentūra (līdzšinējās pieejas ietvaros tika stiprināta Sabiedrības integrācijas fonda loma, nodrošinot, ka Patvēruma, migrācijas un integrācijas fonda latviešu valodas kursiem var pieteikties Sabiedrības integrācijas fondā, tai skaitā informācija par kursiem tiek nodrošināta tīmekļa vietnē livelatvia.lv).

Papildus lūdzam aprakstīt, kas notiek pārejas posmā, kamēr līdz 2029.gadam tiek īstenots Patvēruma migrācijas un integrācijas fonda 2021.-2027.gada plānošanas periods. Attiecīgi, lūdzam norādīt, vai plānotās izmaiņas skar fondu 2021.-2027.gada plānošanas periodu. Ja Patvēruma, migrācijas un integrācijas fonda 2021.-2027.gada plānošanas perioda ietvaros paredzēts saglabāt esošo informācijas uzkrāšanas un klientu reģistrācijas kārtību, lūdzam arī to norādīt.

